Diari Oficial de la Generalitat Valenciana


Sumari del DOGV 4970, del 21-03-2005 (2005/2312)

RESOLUCIÓ de 10 de març de 2005, de la Direcció General de Recursos Humans, per la qual es resol el procediment de provisió iniciat per la Resolució de 22 de març de 2004, per a la selecció i provisió de places de facultatiu especialista d'àrea d'Oncologia Mèdica en les institucions sanitàries dependents de la Conselleria de Sanitat.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4970

Data del DOGV
:   21-03-2005

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2005/2312


Organisme emissor
:   Conselleria de Sanitat

Tipus de document
:   Resolució

RESOLUCIÓ de 10 de març de 2005, de la Direcció General de Recursos Humans, per la qual es resol el procediment de provisió iniciat per la Resolució de 22 de març de 2004, per a la selecció i provisió de places de facultatiu especialista d'àrea d'Oncologia Mèdica en les institucions sanitàries dependents de la Conselleria de Sanitat. [2005/X2312]
  
Segons que preveu la Resolució de 22 de març de 2004 (DOGV núm. 4.725, de 02.04.2004) per la qual s'inicia la fase de provisió del procés extraordinari de consolidació d'ocupació per a la selecció i provisió de places de facultatiu especialista d'àrea d'Oncologia Mèdica en les institucions sanitàries dependents de la Conselleria de Sanitat, com també la Resolució de 15 de desembre de 2004 (DOGV núm. 4.908, de 22.12.2004) per la qual s'inicia el segon procediment de provisió establit en la resolució anterior, i fent ús de les funcions atribuïdes pel Decret 116/2003, d'11 de juliol, del Consell de la Generalitat, pel qual s'aprova el Reglament Orgànic i Funcional de la Conselleria de Sanitat, resolc:
  
Primer. Nomenar personal estatutari fix el personal en expectativa de destinació que figura en l'annex I.
  
Segon. Assignar les destinacions als participants en esta fase de provisió, segons l'annex II.
  
Les destinacions obtingudes com a conseqüència de la participació en esta fase de provisió són irrenunciables.
  
Els adjudicataris procedents de la fase de selecció disposen d'un termini màxim d'un mes, comptat a partir de l'endemà de la publicació de la present resolució, per a fer la presa de possessió. Este mateix termini regix en el cas que l'adjudicació de plaça comporte el reingrés al servici actiu. En ambdós casos este període no serà retribuït.
  
Quan la persona adjudicatària siga personal estatutari amb plaça en propietat en la mateixa especialitat a què ha concursat en esta convocatòria, i no vinga de la fase de selecció, ha de cessar en la que ocupe, si és el cas, dins dels tres dies hàbils següents a aquell en què es publique la present resolució. No obstant això, el gerent de la institució, per necessitats del servici, pot ampliar el termini fins a deu dies.
  
La presa de possessió en la nova plaça ha d'efectuar-se dins dels tres dies següents al del cessament si les places són de la mateixa localitat, en el termini de 15 dies hàbils si són de distinta localitat però de la mateixa àrea de salut, o en el d'un mes, si pertany a distinta localitat i àrea de salut.
  
Quan l'aspirant procedent de la fase de selecció no prenga possessió de la plaça que se li haguera adjudicat en el termini indicat, perdrà tots els drets derivats de la participació en la convocatòria.
  
S'entendrà que sol·licita l'excedència voluntària per interés particular com a personal estatutari i serà declarat en eixa situació, el personal fix que no s'incorpore a la destinació obtinguda dins dels terminis establits o de les pròrrogues que se'n facen que legalment o reglamentàriament pertoque i no podrà sol·licitar el reingrés provisional fins que no hagen transcorregut dos anys des de la declaració d'eixa excedència. No obstant això, si hi haguera causes suficientment justificades i després de l'audiència a la persona interessada, podrà deixar-se sense efecte eixa situació. En eixe cas, la persona interessada podrà incorporar-se a la seua destinació tan prompte com desapareguen les causes que en el seu moment ho impediren.
  
Les persones interessades poden impugnar esta resolució mitjançant la interposició d'un recurs contenciós administratiu davant el Jutjat Contenciós Administratiu de València, en el termini de dos mesos, comptats a partir de la publicació d'esta resolució, segons que disposen els articles 109 i 110 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, segons la redacció modificada per la Llei 4/1999, així com els articles 14 i 46 de la Llei 29/1998, de 13 de juliol, reguladora de la Jurisdicció Contenciosa Administrativa. Potestativament, poden interposar un recurs de reposició, en el termini d'un mes, de conformitat amb els articles 116 i 117 de la citada Llei 30/1992, segons la redacció modificada per la Llei 4/1999.
  
Els recursos contenciosos administratius que s'interposen contra esta resolució seran anunciats en el Diari Oficial de la Generalitat Valenciana per a citació a les possibles persones interessades.
  
València, 10 de març de 2005.- El director general de Recursos Humans: José Cano Pascual.
  
Annex I
  
Personal nomenat estatutari fix FEA d'Oncologia Mèdica
  
23029547-K Campos Cervera, Juan M.
  
31836888-U Molins Palau, Carmen
  
43939652-G Torregrosa Maicas, Mª Dolores
  
55855479-N Maestu Maiques, Inmaculada
  
10901642 Oltra Ferrando, Desamparados
  
23297915-B Llorca Ferrándiz, Cristina
  
89134340-N Rizo Valero, Alfredo
  
61495131-L Rodríguez Lescure, Alvaro
  
Annex II
  
Destinacions adjudicades FEA d'Oncologia Mèdica
  
Hospital Clínic Universitari de València
  
06202518-Z Vicent Vergé, José Mª
  
Hospital de Sagunt
  
69404440-Y Giner Marco, Vicente
  
Hospital Arnau de Vilanova de València
  
76929132-V Campos Cervera, Juan M.
  
Hospital Doctor Peset de València
  
99668717-F Molins Palau, Carmen
  
Hospital Lluís Alcanyís de Xàtiva
  
19958534-A Torregrosa Maicas, Mª Dolores
  
Hospital Mare de Déu dels Lliris d'Alcoi i CE Alcoi
  
14704319-C Maestu Maiques, Inmaculada
  
15495632 Oltra Ferrando, Desamparados
  
Hospital General de Elda
  
33619302-L Llorca Ferrándiz, Cristina
  
Hospital Clínic Sant Joan d'Alacant
  
84028637-D Rizo Valero, Alfredo
  
Hospital General d'Elx